F E L H Í V Á S

A Barabás Miklós Céh nemzetközi ex libris  kiállítást  rendez 2011 júniusában Kolozsváron a Szabók bástyájában,  azzal a céllal, hogy ráirányítsa a figyelmet erre a nagy hagyományokkal rendelkező művészeti ágra, amelyet a legmagasabb művészi, esztétikai és technikai színvonalon szeretne bemutatni a nagyközönségnek. Felkérjük a képzőművészeket, a műfaj művelőit , hogy vegyenek részt a kiállításon. 
Szabályok
1.	A kiállításon két drb. ex librissel lehet részt venni, melyek 2007 és 2010 között készültek.
2.	Hagyományos technikával készült munkákat várunk, úgy mint : magasnyomás (fametszet, linóleummetszet, gipszmetszet),  mélynyomás  (rézmetszet, hidegtű, mezzotinto, rézkarc, aquatinta – savval való maratással készült ex librisek, valamint síknyomás (kőnyomás) és szitanyomás (filmnyomás).
3.	Az ex librisek tematikája nem kötött.
4.	A beküldött munkákon szerepelnie kell az ex libris, vagy az ezzel egyenértékű szavaknak és  a tulajdonos nevének, aki lehet fizikai személy, vagy működő intézmény.
5.	Az ex libris mérete nem lehet nagyobb mint 200 x 150 mm.
6.	Beküldési határidő: 2011. január 25.  Cím:
Takács Gábor
400079  Cluj-Napoca,
Str. I.C.Brătianu nr. 33, apart. 15.
ROMANIA
7.	A kiállítás végeztével az ex librisek visszakerülnek alkotóikhoz.
8.	A kiállításról katalógus készül, mely eljut a kiállításon résztvevő művészekhez.
A BMC alelnöke                                        Programirányitó
   Németh Júlia                                             Takács Gábor